দক্ষিণ আফ্রিকার ‘এ’ দলের বিরদ্ধে দল ঘোষণা ভারতের!

ওয়েব ডেস্ক : বুধবার, ৫ নভেম্বর বিরাট কোহলির (Virat Kohli) ৩৭ তম জন্মদিন। আজই দক্ষিণ আফ্রিকার ‘এ’ (South Africa ‘A’) দলের বিরুদ্ধে একদিনের সিরিজের জন্য ভারতের ‘এ’ (India ‘A’) দল ঘোষণা করল ভারতীয় ক্রিকেট বোর্ড (BCCI)। তবে এই দলে নেই ভারতের প্রাক্তন অধিনায়ক রোহিত শর্মা (Rohit Sharma) ও বিরাট কোহলি।

দক্ষিণ আফ্রিকার বিরুদ্ধে হবে তিন ম্যাচের একদিনের সিরিজ (Oneday Series)। ১৩, ১৬, ১৯ নভেম্বর হবে এই ম্যাচ গুলি। ভারতীয় ‘এ’ দলের নেতৃত্ব দেবেন তিলক বর্মা (India ‘A’)। সহ অধিনায়ক হিসাবে থাকছেন রুতুরাজ গায়কোয়াড়। দলে রয়েছে টি২০ ওপেনার অভিষেক শর্মাও। বাংলা থেকে টিমে ডাক পেয়েছেন আকাশদীপ। ‘এ’ দলের এই সবকটিই ম্যাচ হবে রাজকোটের নিরঞ্জন শাহ স্টেডিয়ামে। তবে এই দলে জায়গা পেলেন না রোহিত ও কোহলি।

আরও খবর : দক্ষিণ আফ্রিকা সিরিজের জন্য দল ঘোষণা করল ভারত!

প্রসঙ্গত, অস্ট্রেলিয়ার বিরুদ্ধে শেষ একদিনের ম্যাচে ১২১ রানে নট আউট থেকে ‘ম্যান অফ দ্য ম্যাচ’ পুরস্কার জিতে নেন রোহিত শর্মা (Rohit Sharma)। কোহলিও (Virat Kohli) করেন ৭৪ রান। তিন ম্যাচের সিরিজ হারলেও, শেষ ম্যাচে ভালো পারফর্ম করেন ভারতের দুই তারকা ক্রিকেটার। ফলে তারা ‘এ’ দলে জায়গা না পাওয়া নিয়ে প্রশ্ন উঠেছে। তবে বিশেষজ্ঞদের মতে, দক্ষিণ আফ্রিকার ‘এ’ দলের বিরুদ্ধে তরুণদেরকেই ঝালিয়ে নিতে চাইছেন বোর্ড কর্তারা। সেই কারণেই দলে জায়গা পাননি ‘রো-কো’

একনজরে দেখা যাক ভারতীয় ‘এ’ দল:-

তিলক বর্মা (অধিনায়ক), ঋতুরাজ গায়কোয়াড় (সহ অধিনায়ক), অভিষেক শর্মা, রিয়ান পরাগ, ইশান কিশান (ডব্লিউকে), আয়ুশ বাদোনি, নিশান্ত সিন্ধু, বিপ্রজ নিগম, মানব সুথার, হর্ষিত রানা, আরশদীপ সিং, প্রসিদ কৃষ্ণ, খলিল আহমেদ, প্রভসিমরান সিং (উইকেট কিপার)।